Princeza Aura

Princeza Aura je kći Minga Nemilosrdnog, Cara Svemira, a pojavljuje se u franšizi Flash Gordon. Odlikuje se uglavnom po svojoj ljubavi za Flasha Gordona, pa se zbog toga ponekad i usprotivi svom ocu, ali mu i pomogne kada je to u njenom interesu. Auru zapravo voli princ Barin, koji se oženio njome kada mu je Ming darovao šumsko kraljevstvo Arboriju.

Aura u stripovima Alexa Raymonda
Na planeti Mongo

Aura se pojavljuje već u četvrtom sedmičnom stripu prve epizode, Na planeti Mongo (On the Planet Mongo)Alex Raymond's Flash Gordon, Vol. 1, prijeteći Mingovoj straži da će i nju morati ubiti ako ubiju Flasha Gordona, a onda skače za njim u „Otvor užasâ“. U sljedećem stripu, nakon što je uspješno naredila zmajevima Monga unutar Otvora da se povuku, Aura zaključava Flasha Gordona u raketni brod kako ne bi ometao Mingovo vjenčanje sa Dale Arden, koje treba da zauvijek odvoji Flasha od Dale. U šestom stripu, Auru hapse i dovode pred Minga, koji je šalje u šestomjesečni egzil u „zemlju leda i snijega i ciče zime“ kako bi služila tamošnjim ženama ratnicima kao običan vojnik u njihovoj armiji. 

 Reference 

Kategorija:Fiktivni likovi
Kategorija:Likovi iz stripova